Mestarin päänahka jäi saamatta – Lipottaret
AJANKOHTAISTA: Voittoputki jatkuu, sarjasijoitus paranee
Mestarin päänahka jäi saamatta
Posted 1.6.2018 & kategoriassa Otteluraportit.
Lipottaret pelasi eilen illalla Tampereella Manse PP:tä vastaan. Paikoin hyviäkin otteita esittänyt vierailija jäi tällä kertaa ilman sarjapisteitä, kun hallitseva Suomen mestari nappasi voiton jaksoin 2-0 (6-2, 8-4).
Heti ensimmäisessä vuoroparissa Lipottarien Linnea Laatikainen löi uransa ensimmäisen superpesisjuoksun, kun kotiin kipitti Juulia Salonen. Kotijoukkue tasoitti Kirsi Ala-Lipastin tuodessa Henna Suomisen sivalluksen. Illan pelille tyypillisesti tämän jälkeen oululaisjoukkue meni jälleen ohi, kun Siri Eskola kotiutti Nea Lindenin.
Siri Eskola löi ottelussa kolme juoksua.
Iloa johtoasemasta ei ollut pitkäksi aikaa, kun kotijoukkue teki tasoittavalla vuorolla jakson voittoon tarvittavat viisi juoksua.
– Me pelattiin sisällä ajoittain hyvin aggressiivisesti ja ajoittain kauden parasta sisäpeliä. Hyvien takaa-ajovaiheiden jälkeen seurasi usein huonompi ulkovuoro, kuvaili pelinjohtaja Seppo Salmela ottelun kulkua.
– Räpylässä ja ulkona oltiin vähän parempia ja terävämpiä sisällä, pohti Manse PP:n pelinjohtaja Jarkko Pokela.
Toisella jaksolla Manse PP meni avausvuoroparissa jo 4-0 johtoon. Lipottarilla oli sauma kahdella kotiutustilanteella jo kaventaa tilannetta heti tasoittavalla, mutta tulosta ei tullut. Toisessa vuoroparissa Lipottaret saivat pidettyä tamperelaisryhmän ilman lisäjuoksuja.
Inka Ronkainen toi Manse PP:tä vastaan kauden kuudennen juoksunsa.
Tämän jälkeen Lipottaret tulivat juoksun päähän. Ensin harhaheitto, jonka aikana Sotkamon Jymyn kasvatti Inka Ronkainen saapui kotipesään. Sitten kapteeni Eveliina Lämsä löi kotiin Iida Tossavaisen. Hetkeä myöhemmin tasaisen vahvasti kauden aloittanut Eskola löi illan toisen juoksunsa, tällä kertaa onnistuneen matkan kotitaipaleelle riensi Roosa Törmänen. Seuraavassa vuoroparissa kotijoukkue iski taas lisää etumatkaa neljän juoksun sisävuorolla.
Anna Hemmilä toi eilen kauden avausjuoksunsa.
Viimeisen vuoroparin tasoittavalla Eskola kotiutti vielä jakson päätöslukemiksi 8-4. Kotiin saapui Anna Hemmilä.
-Vastustajan kärki teki paljon tilanteita, mutta ei pystytty tänään pitämään kolmostilanteita, jatkoi Salmela.
– Lipottaret pelasi hyvin sisällä pitkin matkaa. Isossa kuvassa tämä oli hieman ylläri, kertoi Pokela, joka tuo joukkueensa Ouluun heti juhannuksen jälkeen.
Alkukauteen pelinjohtaja Salmela on tyytyväinen. Oppia hänen sanojensa mukaan on tullut paljon. Hän näkee, että kaikkia vastaan pystytään tasavahvasti pelaamaan. Suoritusvarmuutta täytyy vaan saada lisää. Manse PP:n pelinjohtaja muistutti, että heillä on tavoitteena pelata syksyllä taas mestaruudesta.
Kolmostilanteet 32-19, ykköspalkitut Henna Peltokangas (Manse PP) ja Eveliina Hildén (Lipottaret).
Ottelun tilastot löytyvät täältä
ja lehdistötilaisuus löytyy vastaavasti tästä.
Tags: Eveliina Hildén, Henna Peltokangas, Jarkko Pokela, Manse PP, Oulun Lipottaret, Seppo Salmela
Voittoputki jatkuu, sarjasijoitus paranee 21.6.2018
Matkalla jälleen etelään – Kempeleeseen 19.6.2018
Hyvillä tyylipisteillä kolme sarjapistettä 18.6.2018
Jussittaret tulevat revanssi mielessä 16.6.2018
Kolme kirjettä arvo-otteluun 16.6.2018
Otteluennakko (26)
Otteluraportit (15)